Teemu Pukki har kontraktudløb efter denne sæson, og selv om Brøndby IF længe har forsøgt at få en aftale på plads, er det ikke lykkedes, hvorfor Brøndby nu siger farvel og giver afskedsblomster til angriberen inden mandagens opgør mod AaB.

Det fortæller Troels Bech til klubbens hjemmeside.

- Teemu har bevist sit værd som målscorer i Alka Superligaen, og han har bevist, at han mestrer forskellige spillestile under forskellige trænere. Teemu har taget den aggressive spillestil til sig, som vi indførte med strategi 6.4, ligesom hans spilforståelse er god, og derfor er vi også sikre på, at uanset hvad næste skridt er, så skal det nok gå ham godt.

- Det er ingen hemmelighed, at vi i halvandet år har prøvet at finde en aftale med Teemu, så vi kunne forlænge samarbejdet, men det har altså endnu ikke været muligt at finde fælles fodslag om vilkårene. Det har vi respekt for, og vi ønsker derfor Teemu og hans familie held og lykke i fremtiden, fortæller han.

Den finske angriber har optrådt i den blå-gule-trøje siden 2014, og i den tid er det blevet til 55 Superliga-mål. Hvor Pukkis fremtid ligger, er endnu uvist.

Udover Pukki siger klubben samtidig farvel til Frederik Rønnow, der skifter til Eintracht Frankfurt, og Viktor Anker, der ikke har fundet en ny arbejdsgiver endnu.

Sponsoreret:

Drømmer du om en tur ud i Europa for at opleve den fede fodboldstemning på et af de helt store stadions?

Skal det være hos FC Barcelona, Real Madrid, Manchester United, Liverpool, Chelsea, Bayern München eller noget endnu bedre?

Få tre hurtige tilbud på den perfekte fodboldtur for dig og vennerne, for far og søn eller for hele familien.

Det er nemt, hurtigt og enkelt, og der er svar fra rejsearrangørerne inden for 24 timer – find dit rejsetilbud her.